stanford-oval/wikipedia huggingface dataset:
Maisemakuvia Suomesta

| Maisemakuvia Suomesta Anssi Tikanmäki |
| --- | --- | --- |

Studioalbumin tiedot
 Studio : Finnvox
 Julkaistu: 30. marraskuuta 1981    1988 (CD)
 Formaatti: LP-levy (KRHL 3004)   C-kasetti (KRHK 3004)   CD-levy (BECD 4015)
 Tuottaja(t): Pekka Aarnio
 Tyylilaji: instrumentaali, folkrock, fuusiojazz, progressiivinen rock
 Kesto: 36.08
 Levy-yhtiö: Johanna/P. Karhu Oy   Love Kustannus (CD)
 Levymerkki: Karhu   Beta (CD)
Muut kannet
   Albumin vaihtoehtoinen kansikuva.
Listasijoitukset
  Suomi: 19. (tammikuu 1982) 
Anssi Tikanmäen muut julkaisut
|   | Maisemakuvia Suomesta 1981 | Vanhat valokuvat 1984 |
Maisemakuvia Suomesta -sarjan muut julkaisut
|   | Maisemakuvia Suomesta 1981 | Tuntematon maa 2006 |
Maisemakuvia Suomesta (engl. Finnish Landscapes) on suomalaismuusikko Anssi Tikanmäen soolouran debyyttialbumi, joka julkaistiin marraskuussa 1981. Levy sisältää instrumentaalikappaleita viihteellisen orkesterin esittämänä. Kappaleiden on tarkoitus kuvata suomalaisia maisemia ja luonnon kauneutta. Tikanmäki kirjoitti laulaja-lauluntekijä Juice Leskisen kanssa lyhyet kuvaukset albumin kappaleista levyn sanaliitteeseen.
Levy ylitti vuonna 2016 kultalevyrajan, ja sitä on myyty noin 25 000 kappaletta, mikä tekee siitä kaikkien aikojen myydyimmän teemallisen suomalaisen instrumentaalialbumin.
Albumi julkaistiin Johannan Karhu-levymerkillä LP-levynä ja C-kasettina. Vuonna 1985 julkaistiin uusi painos LP-levynä Love Kustannuksen Beta-levymerkillä. Lähes kaikissa uusintapainoksissa on alkuperäisestä poikkeavat kansikuvat. Ensimmäinen painos CD-levynä ilmestyi vuonna 1988 Beta-levymerkillä, ja sama painos julkaistiin uudelleen vuonna 2002 uudelleen masteroituna. Syyskuun lopulla 2016 Rockadillo Records julkaisi albumista kahden CD-levyn juhlapainoksen, joka sisältää vuonna 2004 äänitetyn konserttitaltioinnin albumin kappaleista. Tuo painos sisältää myös muutaman ylimääräisen kappaleen. Vuonna 2017 Ainoa Productions julkaisi omalla levymerkillään albumin uudelleen LP-levynä alkuperäisellä kansitaiteella.
Kappaleet

Kaikki kappaleet säveltänyt Anssi Tikanmäki.
Kappaleet > A-puoli

Lapin tunturit – 4.37 (eng. ”The Fjelds of Lapland”)
Aamu lakeuksilla – 3.44 (eng. ”Morning on the Flats”)
Tuusulan moottoritie – 4.39 (eng. ”The Tuusula Motorway”)
Kesäranta Etelä-Saimaalla – 4.56 (eng. ”A Summer Lakeside in South Saimaa”)
Kappaleet > B-puoli

Valkeakosken tehtaanpiiput – 5.08 (eng. ”The Chimney Pipes of the Valkeakoski Factories”)
Savolainen metsä – 3.29 (eng. ”The Forest of Savo”)
Kiutaköngäs – 3.23
Muuttuva maaseutu – 6.12 (eng. ”The Changing Countryside”)
Kokoonpano > Soittajat

Anssi Tikanmäki – kosketinsoittimet
Upi Sorvali – rummut, symbaalit, congarummut
Peter Lerche – kitara
Reijo Karvonen – bassokitara
Esa Juutilainen – huilu, nokkahuilu, tenorisaksofoni
Teemu Salminen – huilu, klarinetti, tenorisaksofoni
Pentti Lahti – huilu, piccolohuilu, altto-, sopraanosaksofonit
Seppo Hovi – harmonikka
Kokoonpano > Soittajat > Muut soittajat

Timo Ronkainen – käyrätorvi
Jorma Vuorenmaa – käyrätorvi
Markku Johansson – trumpetti
Leif Kjellman – trumpetti
Heikki Haimila – trumpetti
Raimo Korhonen – trumpetti
Tom Bildo – pasuuna
Petri Juutilainen – pasuuna
Matti Tossavainen – fagotti
Erkki Paananen – oboe, englannintorvi
Timothy Ferchen – patarummut
Kokoonpano > Soittajat > Jouset

Kari Lindstedt
Jaakko Raulamo
Juhani Tiainen
Seppo Rautasuo
Mikko Pesonen
Mauri Pietikäinen
Yrjö Lasonpalo
Jarmo Ahvennainen
Marjukka Kankkunen
Jussi Pesonen
Heikki Hämäläinen
Veikko Lipponen
Jorma Ylönen
Kokoonpano > Tuotanto

Finnvox – studio
Risto Hemmi – miksaus, äänitys
Pekka Aarnio – miksaus, tuottaja
Kari Riipinen / VAL / Gogh – kansi
Aiheesta muualla

Yle Elävä arkisto: Maisemakuvia Suomesta kasvoi kotimaisen instrumentaalimusiikin klassikoksi
David Turner

| Mitalit> Maa:   Yhdysvallat.Miesten soutu. Olympialaiset  | Mitalit> Maa:   Yhdysvallat.Miesten soutu. Olympialaiset  | Mitalit> Maa:   Yhdysvallat.Miesten soutu. Olympialaiset  | Maa:   Yhdysvallat> Miesten soutu. |
| --- | --- | --- | --- |
|  Kultaa | Lontoo 1948 | kahdeksikko |  |
David Lindsay ”Dave” Turner (23. syyskuuta 1923 Oakland, Kalifornia – 26. kesäkuuta 2015 Jacksonville, Florida) oli yhdysvaltalainen soutaja ja olympiavoittaja.
Turner kuului Yhdysvaltain olympiakultaa voittaneeseen kahdeksikkojoukkueeseen Lontoon kesäolympialaisissa 1948. Samassa joukkueessa kilpaili myös hänen veljensä Ian Turner (1925–2010).
Turner kuoli 91-vuotiaana Floridan Jacksonvillessä 26. kesäkuuta 2015. Kolmen sodan veteraanina ja suurimmalti osin Yhdysvaltain laivastossa työuransa tehneenä hänet haudattiin mereen.
Dickie Stanford

| Dickie Stanford> Henkilötiedot |
| --- | --- |
Syntynyt: 9. tammikuuta 1956 (ikä 68)
Kansalaisuus:   Iso-Britannia
Dickie Stanford (s. 9. tammikuuta 1956) on brittiläinen Formula 1 -tallin Williams Heritagen toimitusjohtaja. Stanford aloitti uransa Williamsilla vuonna 1985 mekaanikkona, ja vuonna 1990 hänet ylennettiin tallin päämekaanikoksi. Vuonna 1995 Stanford siirtyi tiimin manageriksi, jossa toimi vuoteen 2006 saakka. Stanford palasi takaisin samaan tehtävään vuonna 2010. Vuonna 2014 Stanford nimettiin Williams Heritagen toimitusjohtajaksi.
Aiheesta muualla

GrandPrix.com
Down by the Laituri (videopeli)

Down By The Laituri -pelikuva.
Down by the Laituri on suomalaisen Skitso Productionsin vuonna 1997 julkaisema ilmainen managerointipeli. Down By The Laituri -festivaalia Turussa tuohon aikaan järjestänyt Pro Laituri ry. otti yhteyttä Skitso Productionsiin tiedustellen, voisivatko he tehdä DBTL:in kymmenvuotisjuhlaan pienen mainospelin korvausta vastaan. He toivoivat yksinkertaista tekstipeliä, mutta Skitso yllätti ”monipuolisella graafisella bisnesstrategiapelillä”.
Pelaajan rooli on toimia DBTL-festivaalin managerina, joka järjestää keikat ympäri Turkua neljän päivän ja illan ajaksi. Pelin tarkoituksena on saada mahdollisimman paljon yleisöä ja tuottoja. Tuottoja ovat pääsylipputulot ja sponsoritulot, menoja taas keikkapalkkiot, esiintymispaikkojen vuokrat ja mainonta. Pääosa esiintymispaikoista ja esiintyjistä on tosielämästä. Artistit vaihtelevat aina 22 Pistepirkosta Jari Sillanpäähän. Kun pelaaja on valmis festivaaliohjelmansa kanssa, peli näyttää tuoton ja yleisön määrän jokaiselta keikalta.
Aiheesta muualla

Skitso Productions - Games (Arkistoitu – Internet Archive) (arkistoitu)
arvostelu Suomipelit.comissa (arkistoitu)
Desire

| Desire Bob Dylan |
| --- | --- | --- |

Studioalbumin tiedot
 Julkaistu: 5. tammikuuta 1976
 Tuottaja(t): Don DeVito
 Tyylilaji: folk
 Kesto: 56.15
 Levy-yhtiö: Columbia Records
Bob Dylanin muut julkaisut
| The Basement Tapes 1975 | Desire 1976 | Hard Rain 1976 |
Desire on Bob Dylanin tammikuussa 1976 julkaistu seitsemästoista albumi. Albumin kappaleet ovat Dylanin ja Jacques Levyn kirjoittamia kahta Dylanin omaa kappaletta lukuun ottamatta. Sanoituksissa käsitellään sellaisia teemoja kuin identiteetti, apokalypsi ja sankarin pyrkimys rakkauteen, tietämykseen, lunastukseen ja vapautukseen. Uutta aiempiin levyihin verrattuna oli naiskollegojen panos: Scarlet Riveran viulu sekä Emmylou Harrisin ja Ronee Blakleyn laulu.
Tunnetuin albumin kappaleista on epäilemättä ”Hurricane”, joka kertoo nyrkkeilijä Rubin Carterin tarinan. Carter sai vankilatuomion kolmoismurhasta vuonna 1966, ja hänet vapautettiin lähes kaksikymmentä vuotta myöhemmin. Hänen syyllisyytensä on edelleen kyseenalainen.
"Joey" kertoo newyorkilaisesta rikollisesta nimeltä Joe Gallo ja "Sara" Dylanin vaimosta.
Kappaleet

Kaikki kappaleet säveltänyt ja sanoittanut Bob Dylan ja Jacques Levy, ellei toisin mainita.
Hurricane – 8.33
Isis – 6.58
Mozambique – 3.00
One More Cup of Coffee (Valley Below) – 3.45 (säv. Dylan)
Oh, Sister – 4.02
Joey – 11.05
Romance in Durango – 5.41
Black Diamond Bay – 7.32
Sara – 5.30 (säv. Dylan)
Kansivihko sisältää kappaleiden sanat.
Muusikot

Bob Dylan – rytmikitara, huuliharppu; piano kappaleessa ”Isis”
Emmylou Harris – taustalaulu
Rob Stoner – basso, taustalaulu
Scarlet Rivera – viulu
Howard Wyeth – rummut
Vincent Bell – belizouki
Dom Cortese – hanuri
Ronee Blackley – taustalaulu kappaleessa ”Hurricane”
Steve Soles – taustalaulu kappaleessa ”Hurricane”
Luther – congat kappaleessa ”Hurricane”
Osa levyllä soittaneista muusikoista kuului yhtyeeseen Rob Stoner and The Rebels, johon Dylan oli tutustunut New Yorkin Lower East Sidella sijainneessa kapakassa.
Dishonored: Death of the Outsider

| Dishonored: Death of the Outsider |
| --- | --- |

Kehittäjä:  Arkane Studios
Julkaisija:  Bethesda Softworks
Jakelija:  Humble Store, Steam, Microsoft Store, GOG.com ja PlayStation Store
Ohjaaja:  Harvey Smith
Suunnittelija:  Dinga Bakaba
Taiteilija:  Sébastien Mitton
Säveltäjä:  Daniel Licht
Ohjelmoija:  Hugues Tardif
Pelisarja:  Dishonored
Pelimoottori:  Void Engine
Julkaistu:  2017
Lajityyppi:  toimintaseikkailu, hiiviskely
Pelimuoto:  yksinpeli
Alusta:  PlayStation 4, Xbox One ja Microsoft Windows
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK  : 
Dishonored: Death of the Outsider on Arkane Studiosin kehittämä ja Bethesda Softworksin julkaisema toimintaseikkailupeli. Se on Dishonored 2 -videopelin erillinen lisäosa. Peli julkaistiin 15. syyskuuta 2017 Microsoft Windowsille, PlayStation 4:lle ja Xbox Onelle. Se kertoo entisestä palkkamurhaajasta Billie Lurkista, joka löytää oppi-isänsä Daudin ja auttaa tätä tappamaan yliluonnollisen The Outsiderin, joka suo taikavoimia vain harvoille ja valikoiduille.
Dusty Brill

Dusty Brill
Dusty Brill on ammattilaisrumpali, joka ennen soitti pop-rock-yhtye Good Charlottessa. Brill otettiin yhtyeeseen Aaron Escolopion seuraajaksi. Hänen oli tarkoitus viipyä yhtyeessä pidempäänkin, mutta päätti erota siitä syyskuussa 2001. Dusty Brillin muita yhtyeitä ovat olleet Jesus Eater, The Misery, Power on Hold, Choke 66, Smatch ja Kids on Coffee.
Cicely Saunders

| Cicely Saunders |
| --- | --- |

Henkilötiedot
Syntynyt: 22. kesäkuuta 1918 Barnet, Yhdistynyt kuningaskunta
Kuollut: 4. heinäkuuta 2005 (87 vuotta) Lontoo, Yhdistynyt kuningaskunta
Ammatti:  sairaanhoitaja, lääkäri
Muut tiedot
Tunnustukset:  British Medical Associationin kultamitali   Templeton-palkinto   Neljän vapauden palkinto
Cicely Mary Strode Saunders (22. kesäkuuta 1918 Barnet, Yhdistynyt kuningaskunta – 4. heinäkuuta 2005 Lontoo, Yhdistynyt kuningaskunta) oli englantilainen sairaanhoitaja, sosiaalityöntekijä, lääkäri ja kirjailija. Hän oli yksi nykyaikaisen palliatiivisen hoidon perustajista.
Nuoruus ja opiskelu

Cicely Saunders syntyi Hertfordshiren Barnetissa vuonna 1918. Hän kävi 1932–1937 Roedean Schoolin tyttökoulua. Hän oli muita tyttöjä pidempi ja koki sen takia ulkopuolisuutta. Hänen selkärankansa oli lisäksi hieman vino, minkä takia hän kärsi selkäkivuista.
Saunders pääsi vuonna 1938 opiskelemaan Oxfordin yliopiston St Anne’s Collegeen. Hänen pääaineensa yhdisti politiikkaa, filosofiaa ja taloustiedettä (PPE). Kun toinen maailmansota syttyi, Saunders halusi tehdä jotain hyödyllisempää ja jätti Oxfordin. Hän alkoi opiskella hoitotyötä St Thomasin sairaalassa, mistä hän valmistui vuonna 1944. Selkäkipujen takia Saundersia neuvottiin lopettamaan sairaanhoidon ammatin, ja siksi hän palasi Oxfordiin. Saunders suoritti 1945 alemman korkeakoulututkinnon ja sai vuonna 1947 paikan St Thomasin sairaan sosiaalihoitajana.
Ura

Saunders tapasi sosiaalihoitajana vuonna 1948 puolanjuutalaisen maahanmuuttajan David Tasman, joka oli paennut Varsovan ghettosta. Saunders hoiti kuolevaa Tasmaa, ja heillä oli lyhyt suhde. He keskustelivat muun muassa kuoleville ihmisille suunnatuista kodeista, joissa nämä, voisivat löytää rauhan viimeisten päiviensä aikana. Tasman jätti Saundersille perintönä 500 puntaa.
Saunders alkoi suunnitella tapaamisen perusteella uudenlaista terminaalivaiheen potilaiden hoitokotia. Eräs kirurgi kertoi hänelle, ettei hän tulisi ikinä saamaan ajatusta läpi tavallisena sairaanhoitajana. Saunders hyväksyttiin 33-vuotiaana St Thomasin sairaalaan lääketieteen opiskelijaksi. Hän valmistui lääkäriksi 1957 ja sai seuraavana vuonna Halley Stewart -säätiöltä stipendin tutkiakseen terminaalipotilaiden kivunhoitoa.
Saundersilla oli vuonna 1959 valmiina 10-sivuinen esitys saattokodista. Alkujaan hänen ajatuksena oli, että saattokoti olisi ollut Englannin kirkon, mutta monien avustusjärjestöjen vaatimuksesta hän muutti sen avoimeksi kaikille.
Työskennessään St Josephin saattokodissa Saunders tapasi puolalaisen Antoni Michniewicz, johon hän myös rakastui. Michniewicz kuoli vuonna 1960. Samoihin aikoihin kuolivat myös Saundersin isä ja yksi ystävä. Omien sanojensa mukaan Saunders kärsi ”patologisesta surusta”. Michniewiczin kuolema oli osoittanut kuitenkin hänelle, että kun ”ruumiista tulee heikompi, sielusta tulee vahvempi”.
Saunders aloitti vuonna 1963 varojenkeruun, ja vuonna 1965 hänellä oli tarpeeksi rahaa St Christopherin saattokodin rakentamiseksi. St Christoper Hospice avautui vuonna 1967. Siitä tuli ensimmäinen nykyaikainen saattokoti, jossa yhdistyivät kivun- ja oireiden hoito sekä myötätuntoinen hoito ja opetus- ja tutkimustyö. St Christopher on ollut palliatiivisen hoidon edelläkävijöitä.
Saunders toimi itse saattokodin lääketieteellisenä johtajana vuodesta 1967. Hän oli sen puheenjohtaja 1985–2000 ja presidentti vuodesta 2000.
Yksityiselämä

Saunders meni vuonna 1980 naimisiin puolalaisen taidemaalarin ja professorin Marian Bohusz-Szyszkon kanssa. He olivat naimisissa Bohusz-Szyszko kuolemaan 1995 asti. He olivat tavanneet vuonna 1963. Bohusz-Szyszko oli tuolloin naimisissa Puolassa asuvan naisen kanssa. Heidän liittonsa oli jo erkaantunut, mutta katolinen mies tuki edelleen vaimoansa. Bohusz-Szyszkon vaimo kuoli vuonna 1975.
Merkitys ja tunnustukset

Saundersin näkemys saattohoidosta mullisti sen, miten yhteiskunnan tulisi hoitaa sairaita, kuolevia ja surevia. St Christopherin saattokoti on ollut esikuva monille saattokodeille ympäri maailmaa. Saunders toi mukaan tehokkaan kivunlievityksen ja vaati, että kuoletvatkin ihmiset tarvitsevat arvokkuutta, myötätuntoa ja arvostusta.
Saunders on palkittu urastaan monilla tunnustuksilla. Elisabet II teki hänestä 1980 Brittiläisen imperiumin ritarikomentajan, ja vuonna 1989 hän pääsi brittiläiseen ansioritarikuntaan. Saundersin saamia palkintoja ovat muun muassa British Medical Associationin kultamitali, Templeton-palkinto ja Neljän vapauden palkinto.
Costello (yhtye)

Costello on muusikko Costello Hautamäen soololevytyksillä ja -kiertueilla esiintyvä yhtye.
Hautamäen ensimmäisellä sooloalbumilla, vuoden 1988 A Little Bit Crazylla esiintyivät hänen lisäkseen pääpainotteisesti myös basisti Sami Ruusukallio sekä rumpali Janne Haavisto. Koska Hautamäen ura on painottunut suurimmaksi osaksi Popeda-yhtyeeseen, hän on levyttänyt omaa tuotantoaan vain muutamaan otteeseen. Vuonna 2003 Hautamäki julkaisi pitkän tauon jälkeen uuden studioalbuminsa 13 Reasons to Rockin, joka puolestaan sai jatkoa vuonna 2013 ilmestyneen Kun mies unelmoi -albumin myötä. Hautamäki on vuosien varrella esiintynyt sekä yhtyeensä säestyksellä että yksin tehdessään omia esiintymisiään sooloartistina, ja toisinaan myös hänen poikansa Jimi ja Alex ovat vaikuttaneet hänen taustayhtyeessään.
Julkaisuilla

A Little Bit Crazy (1988)
13 Reasons to Rock (2003)
Kun mies unelmoi (2013)
Clouds (Redraman kappale)

| ”Clouds” Redrama mukana A>  J. McLean |
| --- | --- | --- |

Singlen tiedot
 Albumilta: Reflection
 Julkaistu: 22. toukokuuta 2013
 Tyylilaji: pop
 Kesto: 03.51
 Levy-yhtiö: Sony Music
Redraman muut singlet
| ”Dumb!” 2012 | ”Clouds” 2013 | ”Let Go” 2014 |
"Clouds" on suomalaisartisti Redraman kappale, joka julkaistiin singlenä 22. toukokuuta 2013. Kappaleella myös duetoi yhdysvaltalainen Backstreet Boys -yhtyeestä tuttu A. J. McLean.  Redrama on kertonut radiokanava YleX:n haastattelussa, että "Clouds" -kappaleen avulla hän ryhtyy pyrkimään Pohjois-Amerikan markkinoille. Kappaleelle on tehty myös musiikkivideo, joka julkaistiin samana päivänä singlen kanssa. Kappale oli parhaimmillaan radioiden soitetuin kappale ja se saavutti myös singlelistalla 3.- ja latauslistalla 4. sijan.
Kappaleet

Clouds (feat. A.J. McLean) – 3.51
Listasijoitukset

| Lista | Sijoitus |
| --- | --- |
Suomen virallinen latauslista: 3 
Suomen virallinen singlelista: 4 
Radiolista: 1
David Trimble

David Trimblen virallinen muotokuva
David Trimble (15. lokakuuta 1944 – 25. heinäkuuta 2022) oli pohjoisirlantilainen poliitikko, joka sai 1998 Nobelin rauhanpalkinnon yhdessä John Humen kanssa.
Trimble oli Ulster Unionist Partyn puheenjohtaja vuosina 1995–2005. Hän oli puolueensa edustajana neuvottelemassa Pohjois-Irlannin konfliktin päättänyttä pitkänperjantain sopimusta. Trimblea pidettiin kovan linjan unionistina, mutta hän lähti silti sopimaan nationalistien kanssa sopimusta konfliktin päättämiseksi.
Koulutukseltaan hän oli lakimies. Hän tuli politiikkaan Ulsterin unionistien lainopillisena neuvonantajana. Hänellä oli yhteyksiä kiisteltyyn Oranialaisveljeskuntaan, joka on protestanttishenkinen järjestö, joka vastustaa liiallisia yhteyksiä Irlannin tasavaltaan.
Cloud Nine

| Cloud Nine Kygo |
| --- | --- | --- |

Studioalbumin tiedot
 Äänitetty : 2014–2016
 Julkaistu: 13. toukokuuta 2016
 Formaatti: LP, CD, digitaalinen lataus
 Tuottaja(t): Kyrre Gørvell-Dahll
 Tyylilaji: tropical house, deep house
 Kesto: 55.49
 Levy-yhtiö: Sony
 Levymerkki: Ultra
Listasijoitukset
  Suomen virallinen lista: 5.
Kygo muut julkaisut
|   | Cloud Nine 2016 | Stargazing 2017 |
Singlet albumilta  Cloud Nine
 ”Firestone” Julkaistu: 1. joulukuuta 2014  ”Stole the Show” Julkaistu: 23. maaliskuuta 2015  ”Nothing Left” Julkaistu: 31. heinäkuuta 2015  ”Stay” Julkaistu: 4. joulukuuta 2015  ”Raging” Julkaistu: 1. huhtikuuta 2016  ”Carry Me” Julkaistu: 12. elokuuta 2016
Cloud Nine on norjalaisen DJ Kygon debyyttialbumi, joka julkaistiin 13. toukokuuta 2016.
Albumilta on julkaistu neljä singleä: "Firestone", "Stole the Show", "Nothing Left" ja "Stay". Kaikki singlet ovat sijoittuneet Norjan singlelistalla ensimmäiseksi viimeistä lukuun ottamatta, joka oli toinen.
Albumi debytoi Suomen virallisen listan sijalla 5.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Intro | Kyrre Gørvell-Dahll | 2.08 |  |  |  |  |  |  |
| 2. | Stole the Show (feat. Parson James)  | Gørvell-Dahll, Kyle Kelso, Michael Harwood, Marli Harwood, Ashton Parson | 3.42 |  |  |  |  |  |  |
| 3. | Fiction (feat. Tom Odell)  | Gørvell-Dahll, Tom Odell, Björn Yttling | 4.03 |  |  |  |  |  |  |
| 4. | Raging (feat. Kodaline)  | Gørvell-Dahll, Mark Williams, Derek Fuhrmann, James Bay | 3.44 |  |  |  |  |  |  |
| 5. | Firestone (feat. Conrad Sewell)  | Gørvell-Dahll, Conrad Sewell, Martijn Konignenburg | 4.33 |  |  |  |  |  |  |
| 6. | Happy Birthday (feat. John Legend)  | Gørvell-Dahll, John Legend | 4.10 |  |  |  |  |  |  |
| 7. | I'm in Love (feat. James Vincent McMorrow)  | Gørvell-Dahll, James Vincent McMorrow | 3.32 |  |  |  |  |  |  |
| 8. | Oasis (feat. Foxes)  | Gørvell-Dahll, Foxes, Louisa Rose Allen, Ivan Corraliza, Sia Furler | 3.57 |  |  |  |  |  |  |
| 9. | Not Alone (feat. Rhodes)  | Gørvell-Dahll, David Rhodes, Natalie Salter | 3.25 |  |  |  |  |  |  |
| 10. | Serious (feat. Matt Corby)  | Gørvell-Dahll, Matt Corby | 3.54 |  |  |  |  |  |  |
| 11. | Stay (feat. Maty Noyes)  | Gørvell-Dahll, Maty Noyes, William Wiik Larsen | 3.59 |  |  |  |  |  |  |
| 12. | Nothing Left (feat. Will Heard)  | Gørvell-Dahll, Will Heard | 3.56 |  |  |  |  |  |  |
| 13. | Fragile (mukana Labrinth)  | Gørvell-Dahll, Timothy McKenzie | 3.50 |  |  |  |  |  |  |
| 14. | Carry Me (feat. Julia Michaels)  | Gørvell-Dahll, Julia Michaels, Justin Tranter | 3.53 |  |  |  |  |  |  |
| 15. | For What It's Worth (feat. Angus & Julia Stone)  | Gørvell-Dahll, Angus & Julia Stone | 3.03 |  |  |  |  |  |  |
|  |  |  | 55.49 |  |  |  |  |  |  |
Arvostelut

Metacritic: 57/100
Allmusic:
Rolling Stone:
EDM

EDM tai Edm voi tarkoittaa seuraavia:
EDM, electronic dance music, elektroninen tanssimusiikki
EDM, Énergie du Mali, Malin kansallinen sähköyhtiö
EDM, Euclidean distance matrix, euklidinen etäisyysmatriisi
Edm, VR:n kaksikerroksinen makuuvaunutyyppi
EDM, electrical discharge machining, kipinätyöstö (mm. uppo- ja lankakipinätyöstö).
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”EDM”, voi hakea sivunnimihaulla, laajalla sivunnimihaulla tai tekstihaulla.
Dusty Rhodes

Dusty Rhodes vuonna 2005
Virgil Riley Runnels, Jr. eli ”The American Dream” Dusty Rhodes (12. lokakuuta 1945 – 11. kesäkuuta 2015) oli yhdysvaltalainen showpainija. Hän syntyi Austinissa Teksasissa ja aloitti uransa vuonna 1968. Vuonna 2007 hänet nimitettiin WWE Hall of Fameen. Rhodesin tunnisti yleensä kaksivärisestä käsisiteestä.
Dusty Rhodes on Cody Rhodesin ja  Dustin Rhodesin eli Goldustin isä.
Dish Network

Dish 1000.2 lautasantenni.
Dish Network Corporation on Yhdysvaltain kolmanneksi suurin maksullisten TV-kanavien välittäjä käyttäen mm. tietoliikennesatelliitteja välityksessä 14 miljoonalle asiakkaalle. Yhtiössä on 24 500 työntekijää. Yhtiö on jatkoa EchoStarille, jonka perusti Charlie Ergen vuonna 1980. Dish on perustettu vuonna 1990. Yhtiö omistaa tai vuokraa 14 satelliittia. Sen liikevaihto on 11,6 miljarida dollaria (2008)
Vuoden 2008 lopulla yhtiön toiminta laajeni Meksikoon. Vuoden 2011 alkupuolella yhtiö osti konkurssiin menneen Blockbuster-videoketjun.
Aiheesta muualla

Televisiokanavan kotisivut
Dish Network Mexico
Skycom Premier Dish Network partner and dealer (Arkistoitu – Internet Archive)
Lähdekritiikki

Primäärilähde
Sekundäärilähde
Tertiäärilähde
Lähdeviittaus
Lähdekritiikki
Ruotsissa julkaistu opasposteri internetin lähdekritiikkiä varten.
Lähdekritiikki on tietolähteen ja sen käyttökelpoisuuden arvioimista. Siinä punnitaan, mitä tarkoitusta varten tietolähde tai puheenvuoro on tehty. Jos tämä halutaan selvittää, on tärkeä tietää kuka on tehnyt tekstin ja mikä on hänen suhteensa tekstin aiheeseen. Sisältö on epäilyttävää, jos tekijä jää tuntemattomaksi.
Lähdekritiikillä tarkoitetaan myös sen arvioimista, voiko tiedon tuottajaan, esimerkiksi kirjan, www-sivun tekstin tai artikkelin kirjoittajaan luottaa.
Lähdekritiikin keinoin pyritään myös selvittämään tiedonlähteiden syntyä, tarkoitusperiä ja tekijöitä.
Tausta

Alun perin lähdekritiikin kehittivät tutkimuksen välineeksi renessanssioppineet. Sitä ovat kehittäneet oikeusoppineet sekä pyhimyselämäkertojen tutkijat 1600-luvulla. Saksalaiset historiantutkijat, kuten Leopold von Ranke ja Barthold Georg Niebuhr, nostivat 1800-luvulla lähdekritiikin keskeiseksi tieteelliseksi toimintatavaksi.
Nykyaika

Internetissä voi olla epäluotettavaa ja vääristelevää informaatiota. On myös vaikea koota yhteen eri suunnilta koottua tietoa. Lähdekritiikki on tällaisessa työssä käytettävä työväline.
Nykyaika > Tietolähteen arviointi

Lähdettä arvioitaessa voi kiinnittää huomiota siihen:
Kuinka luotettavaa ja virheetöntä esitetty informaatio on?
Kuinka tunnettu ja luotettava tiedon tuottaja on?
Onko aineisto toimitettua ja arvioitua?
Millaisia lähteitä on käytetty?
Missä aineisto on julkaistu? (tärkeä etenkin internet-aineistoa arvioitaessa)
Tiedon alkuperäisyyden suhteen lähdekritiikissä huomioidaan seuraavia:
Lähteitä valitessa pyritään aina käyttämään alkuperäistä eli Primaarilähdettä
Toisen (sekundäärilähteet) tai kolmannen (tertiäärilähteet) käden tietoa pyritään välttämään
Kannattaa huomioida, että esimerkiksi tietosanakirjat – kuten Wikipedia – ovat pääasiassa sekundääri- tai tertiäärilähteitä.
Tietolähteen ajantasaisuudessa otetaan huomioon:
Onko julkaisun sisältö ajantasaista?
Julkaisun iän merkitys riippuu aihepiiristä. Esimerkiksi filosofinen tieto ei vanhene yhtä nopeasti kuin tietotekninen.